hotchpotch/miracl-hf-unified huggingface dataset:
ভারত জাতীয় ক্রিকেট দলের অধিনায়কদের তালিকা
ভারতের জাতীয় ক্রিকেট অধিনায়ক তালিকায় ব্যক্তি, নারী ও যুব ক্রিকেটের সর্ব ভারতীয় অধিনায়ক রয়েছে। ৩১ মে, ১৯২৬ ইন্টারন্যাশনাল ক্রিকেট কাউন্সিল, ভারত পূর্ণ সদস্যপদ লাভ করে। ১৯৩২ সালের ২৫ জুন ইংল্যান্ড, অস্ট্রেলিয়া, দক্ষিণ আফ্রিকা, ওয়েস্ট ইন্ডিজ এবং নিউজিল্যান্ডের পর ভারত ছয় নম্বর টেস্ট দেশ হিসেবে পরিণত হয়।
৩৩ জন ক্রিকেটারের তালিকা যা কমপক্ষে একটি টেস্ট ম্যাচের জন্য ভারতীয় ক্রিকেট দলের অধিনায়কত্ব করেছেন। মহেন্দ্র সিং ধোনি হল সবচেয়ে সফল ভারতীয় টেস্ট অধিনায়ক, ২৭টি জয়ী। ২৭ নভেম্বর ২০১৭তারিখের ফলাফলের তালিকা সম্পূর্ণ
এটি ক্রিকেটারদের একটি তালিকা যা কমপক্ষে একদিনের আন্তর্জাতিক একদিনের জন্য ভারতীয় ক্রিকেট দলের অধিনায়কের দায়িত্ব পালন করেছে। মোট ২৩ টি ওয়ানডে তে অধিনায়ক যার মধ্যে মহেন্দ্র সিং ধোনি সবচেয়ে সফল অধিনায়ক ১১০ জয়ী। ৭৪ ম্যাচে তিনি সর্বোচ্চ হারের রেকর্ডও পান।
এই ক্রিকেটারদের একটি তালিকা যা কমপক্ষে একটি টি-টোয়েন্টি ইন্টারন্যাশনাল জন্য ভারতীয় ক্রিকেট দলের নেতৃত্বাধীন। ভারতের জন্য টি ২০ আই শুধুমাত্র অধিনায়ক পাঁচ খেলোয়াড়। যেহেতু ৪১ টি জয় দিয়ে মহেন্দ্র সিং ধোনি সবচেয়ে সফল।
একজন ক্রিকেটারের তালিকা যা কমপক্ষে একজন মহিলা টেস্টের জন্য ভারতীয় মহিলা ক্রিকেট দলকে অধিনায়ক করেছে।
ফলাফলের সারণি ১১ সেপ্টেম্বর ২০১৪ হিসাবে আপডেট করা হয়েছে।
এই ক্রিকেটারদের একটি তালিকা যা কমপক্ষে একটি মহিলা একদিনের আন্তর্জাতিকে ভারতীয় মহিলা ক্রিকেট দলকে নেতৃত্ব দিয়েছে। ২০০৪/৫ সালে অস্ট্রেলিয়ার বিরুদ্ধে বিশ্বকাপের ফাইনাল খেলায় মহিলা বিশ্বকাপে ভারতের সেরা পারফরম্যান্সের প্রতিনিধিত্ব করে।
ভারতীয় মহিলা ওডিআই অধিনায়ক
এটি এমন একটি তালিকা যা ক্রিকেটাররা ভারতীয় মহিলা ক্রিকেট দলকে কমপক্ষে একটি টি-টোয়েন্টি ২০ আন্তর্জাতিক দল হিসেবে অধিনায়ক করেছেন।
এটি এমন একটি তালিকা যা ভারতীয় ক্রিকেট দলের আন্ডার-১৯ অধিনায়ক, কমপক্ষে ১৯ টি টেস্ট ম্যাচের জন্য দলের অধিনায়কত্ব করেছেন। আন্ডার -১৯ ক্রিকেটের প্রকৃত অর্থ এই যে, কোনও যুবক এক বছরেরও বেশি সময় ধরে দলের অধিনায়কত্ব করেন। শ্রীকান্ত, শাস্ত্রী, দ্রাবিড় এবং বিরাট এই চারজন সিনিয়র দলের অধিনায়ক হয়েছেন।
এটি এমন একটি তালিকা যা ভারতীয় আন্ডার-১৯ ক্রিকেট দলের অধিনায়ক, আন্ডার-১৯ একদিনের আন্তর্জাতিক ম্যাচে নেতৃত্ব দিয়েছেন। ভারতের প্রথম ওয়ানডে ম্যাচে ১৯৯৯-২০০০ সালে মোহাম্মদ কাইফের অধিনায়কত্বের অধীনে আন্ডার-১৯ বিশ্বকাপ জেতেন। ২০০৮/৯ ও ২০১২সালে বিরাট কোহলি এবং উম্মুক চাদ অধিনায়কত্বের অধীনে এই কৃতিত্বের পুনরাবৃত্তি হয়।
১৬ আগস্ট ২০১৪ তারিখের ফলাফলের তালিকা সম্পূর্ণ।
গাউস খান
গাউস খান (২৫ মার্চ ১৯০৯ - ২০ মে ১৯৮০) হলেন বাংলাদেশের একজন প্রখ্যাত রাজনীতিবিদ ও বৃটেন প্রবাসী সংগঠক। বাংলাদেশের মুক্তিযুদ্ধে জনমত গঠন ও বৈদেশিক সহায়তা সংগ্রহে অনন্য সাধারণ অবদানের জন্য ২০১১ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
প্রবাসীরা ১৯৭১ সালে মুক্তিযুদ্ধ চলাকালীন বিশ্বের বিভিন্ন দেশে তহবিল সংগ্রহ করা, প্রতিবাদ সমাবেশের আয়োজন করা, কূটনৈতিক তৎপরতা চালানো এবং বাংলাদেশে পাকিস্থানী সেনাদের বর্বরোচিত নির্যাতনের চিত্র তুলে ধরে ব্যাপক প্রচারনা চালায় যাতে বৃটেনে নেতৃত্ব দিয়েছিলেন গাউস খান।
বাংলাদেশের স্বাধীনতা যুদ্ধে অসাধারণ অবদানের জন্য ২০১১ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
সৈয়দা বদরুন নাহার চৌধুরী
ডাঃ সৈয়দা বদরুন নাহার চৌধুরী (জন্ম: ১৫ জানুয়ারি ১৯৫০) হলেন বাংলাদেশের একজন প্রখ্যাত চিকিৎসক ও সমাজ হিতৈষী। বাংলাদেশের স্বাধীনতা যুদ্ধে মুক্তিযোদ্ধা ও সাধারণ মানুষের সেবায় অনন্য অবদানের জন্য ২০১২ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
১৯৭১ সালে এমবিবিএস শেষ বর্ষের ছাত্রী থাকাকালীনই মুক্তিযুদ্ধে বাংলাদেশ সেনাবাহিনীর ১২০৪ সাব-সেক্টরের অধীনে জহিরুল হক পাঠানের নেতৃত্বাধীন মধুমতী কোম্পানিতে মেডিকেল কর্মকর্তা হিসেবে কুমিল্লা ও নোয়াখালীর ১১টি অঞ্চলে নৌকায় করে চিকিৎসা সেবা দিয়েছেন তিনি৷
বাংলাদেশের স্বাধীনতা যুদ্ধে অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
ইডিয়ট: আই ডু ইশক অনলি তুমসে
ইডিয়ট: আই ডু ইশক অনলি তুমসে অশোক পতি পরিচালিত ওড়িয়া ভাষার চলচ্চিত্র। ছবিটি ২০১২ সালে মুক্তি পায়।
চুজেন জেকবস
চুজেন জেকবস (জন্ম জুলাই ৩, ২০০১) একজন মার্কিন অভিনেতা, গায়ক এবং সঙ্গীতঙ্গ। তিনি মার্কিন টেলিভিশন চ্যানেল সিবিএস এ প্রচারিত পুলিশের কৌশলগত কর্ম ভিত্তি করে তৈরী ধারাবাহিক "হাওয়াই ফাইভ" এ উইল গ্রুভার নামক আবৃত্ত ভূমিকায় এবং জনপ্রিয় মার্কিন লেখক স্টেফিন কিং এর উপন্যাস ইট এর আদলে তৈরী মার্কিন অতিপ্রকৃত অধীরতামূলক চলচ্চিত্র "ইট" এর ২০১৭ সালের সংস্করণে "মাইক হেনলন" ভূমিকায় অভিনয় করার কারণে পরিচিতি লাভ করেন।
সঞ্জু আউ সঞ্জনা
সঞ্জু আউ সঞ্জনা () ২০১০ সালে মুক্তি পাওয়া অশোক পতি পরিচালিত ওড়িয়া ভাষার চলচ্চিত্র। ছবিটির কাহিনিকার প্রীতিরনি মহান্তি, সহগল্পকার ও চিত্রনাট্যকার অশোক পতি এবং সংলাপ রচয়িতা রজনী রঞ্জন।
ছবিটির সঙ্গীত পরিচালনা করেছেন প্রশান্ত পাঢি। গানগুলো হল:
২০১১ সালে অনুষ্ঠিত ২য় তম তরং সিনে এওয়ার্ড অনুষ্ঠানে "সঞ্জু আউ সঞ্জনা" চলচ্চিত্রটি চারটি বিভাগে পুরস্কৃত হয়। বিভাগগুলো হল:
মোয়াজ্জেম হোসেন
শহীদ লেফটেন্যান্ট কমান্ডার মোয়াজ্জেম হোসেন (১৮ সেপ্টেম্বর ১৯৩২ - ২৬ মার্চ ১৯৭১) হলেন বাংলাদেশের একজন প্রখ্যাত স্বাধীনতাকামী ও বীর শহীদ। বাংলাদেশের স্বাধীনতা যুদ্ধে আত্মত্যাগের অনন্য অবদানের জন্য ২০১২ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
তিনি ছিলেন ১৯৬৭ সালে দায়ের করা আগরতলা ষড়যন্ত্র মামলার ২ নম্বর আসামি৷
১৯৭১ সালের ২৬ মার্চ সকালে পাকিস্তানী সেনাবাহিনীর একটি দল তাকে তার ঢাকাস্থ নিজ বাসভবনে হত্যা করে লাশ নিয়ে যায়।
বাংলাদেশের স্বাধীনতা যুদ্ধে জীবন উত্সর্গকারী এই বীর শহীদকে তার অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয়।
আনজুমান
আনজুমান (), এছাড়াও আনজোমান নামেও লেখা হয়ে থাকে), আফগানিস্তানের বাদাখশন প্রদেশের একটি গ্রাম। এটি মূলতঃ আঞ্জুমান উপত্যকায় অবস্থান করছে, যেটি উপত্যকার শুরু থেকে প্রায় ১৮ মাইল দুরত্বে অবস্থিত। অন্য আরেকটি গ্রাম আঞ্জুমান-ই-খারদ খুব কাছাকাছি অবস্থিত। ২১ শতকের প্রায় কাছাকাছি সময়ে, গ্রামটিতে ৯০টির মত দখলকৃত বাড়ি ছিল যেখানে প্রধানত তাজিকরা বসবাস করতেন। এলাকায় চাষবাষযোগ্য চারণভূমি ছিল খুবই উর্বর এবং অপেক্ষাকৃত দুর্বল সশস্ত্র তবে সেখানে এখনো দুর্বল আধা বাহিনী রয়েছে।
গ্রামটি সুসজ্জিত অজুমান রোডে অবস্থান করছে যেখানে দক্ষিণ অবস্থিত পাঞ্জাশীর উপত্যকা থেকে বাদখশনকে সংযুক্ত করেছে।
আলহাজ জামিরুন নূর উচ্চ বিদ্যালয়
আলহাজ জামিরুন নূর উচ্চ বিদ্যালয় হচ্ছে বাংলাদেশের সুনামগঞ্জ জেলার সুনামগঞ্জ সদর উপজেলা অবস্থিত একটি সরকারি মাধ্যমিক বিদ্যালয়। এই বিদ্যালয় ১৯৯০ সালে আলহাজ চৌধুরী প্রতিষ্ঠা করেন।
এই প্রতিষ্ঠানটি জানিগাওয়ে অবস্থিত। বিদ্যালয়টিতে দুটি ভবন রয়েছে। বিদ্যালয়ের ভেতরে একটি খেলার মাঠ আছে।
সৈয়দপুর পাইলট উচ্চ বিদ্যালয়
সৈয়দপুর পাইলট উচ্চ বিদ্যালয় হচ্ছে বাংলাদেশের সুনামগঞ্জ জেলার জগন্নাথপুর উপজেলার সৈয়দপুরে অবস্থিত বালক এবং বালিকাদের জন্য একটি বিদ্যালয়। এই প্রতিষ্ঠানে ষষ্ঠ থেকে দশম শ্রেণী পর্যন্ত শিক্ষা দেয়া হয়। বিদ্যালয়টি ১৯৬৩ সালে প্রতিষ্ঠিত হয়।
বিভাগ
বিএনসিসি, স্কাউট
রসময় দত্ত
রসময় দত্ত (১৭৭৯ - ১৪ মে, ১৮৫৪) ছিলেন একজন বাঙালি শিক্ষাবিদ, ভাষাবিদ পন্ডিত ও সমাজসেবী। তিনি হিন্দু স্কুলের অন্যতম প্রতিষ্ঠাতা। বিখ্যাত মহিলা কবি তরু দত্ত তার পৌত্রী। 
রসময় দত্ত উত্তর কলকাতার রামবাগানে বিখ্যাত দত্ত পরিবারে জন্মগ্রহন করেন। তার পিতার নাম ছিল নীলমনি দত্ত। রসময় সংস্কৃত ছাড়াও আরবি ফারসি ও ইংরেজী ভাষায় পন্ডিত ছিলেন। প্রথম জীবনে কেরানীর কাজ করলেও পরে ছোট আদালতের বিচারক হন।
রসময় দত্ত ইংরেজী শিক্ষা আন্দোলনের অন্যতম পথিকৃত ছিলেন। হিন্দু কলেজ ও হিন্দু স্কুল প্রতিষ্ঠায় তার উদ্যোগে ছিল। কাউন্সিল অফ এডুকেশন, সংস্কৃত কলেজের সম্পাদক ও এশিয়াটিক সোসাইটি (কলকাতা)র নির্বাচিত সদস্য ছিলেন তিনি। যদিও বিদ্যাসাগরের সঙ্গে তার মতবিরোধ হয়। ১৮৪৭ সালের জুলাই মাসে বিদ্যাসাগর ইস্তফা দিলেন সংস্কৃত কলেজের চাকরি থেকে পরে ১৮৫০ সালে বিদ্যাসাগর পূনর্বহাল হলে রসময় দায়িত্বভার বুঝিয়ে দিয়ে পদত্যাগ করেন। কলকাতা স্কুল বুক সোসাইটির ব্যবস্থাপক সদস্য হিসেবে দুস্থ ছাত্রদের শিক্ষা বিস্তারে তার অবদান ছিল। তিনি রাজনীতির বিরোধী ছিলেন, তার চেষ্টায় গৌড়ীয় সমাজে রাজনীতির চর্চা বন্ধ হয়। কলিকাতার মধ্যে ইউরোপিয়ানদের উত্তরাধিকার, জুরী দ্বারা বিচার ব্যবস্থার দাবিতে আন্দোলন করেন। ডেভিড হেয়ার, দ্বারকানাথ ঠাকুর, রসিককৃষ্ণ মল্লিকের সাথে সংবাদপত্র নিরোধক আইনের বিরোধীতা, গনতান্ত্রিক মতপ্রকাশের দাবীতে সরব হয়েছেন তিনি।
শাহ জালাল উচ্চ বিদ্যালয়
শাহ জালাল উচ্চ বিদ্যালয় হচ্ছে বাংলাদেশের সুনামগঞ্জ জেলার জগন্নাথপুর উপজেলার সৈয়দপুর শাহরপাড়া ইউনিয়ন পরিষদে অবস্থিত বালক এবং বালিকাদের জন্য একটি বিদ্যালয়। এই প্রতিষ্ঠানে ষষ্ঠ থেকে দশম শ্রেণী পর্যন্ত শিক্ষা দেয়া হয়।
বিভাগ
এসজেএইচসি বিএনসিসি, এসজেএইচসি স্কাউট
শহীদ বুদ্ধিজীবী কবরস্থান
শহীদ বুদ্ধিজীবী কবরস্থান হলো বাংলাদেশের রাজধানী ঢাকা শহরের একটি সমাধীস্থল, যেখানে দেশের বুদ্ধিজীবী এবং কৃতি ব্যক্তিত্বদেরকে সমাহিত করা হয় এবং কবরগুলো সংরক্ষণ করা হয় রাষ্ট্রীয় ব্যবস্থাপনায়। এটি ৬৫ একর জায়গা জুড়ে এবং ঢাকা শহরের সবচেয়ে বড় সমাধিস্থল যেখানে প্রায় ৩,০০০টি কবর স্থায়ী হিসাবে সংরক্ষিত রয়েছে।
অস্তিত্বে আমার দেশ
অস্তিত্বে আমার দেশ ২০০৭ সালে মুক্তিপ্রাপ্ত মুক্তিযুদ্ধ ভিত্তিক একটি চলচ্চিত্র। চলচ্চিত্রটি পরিচালনা করেন খিজির হায়াত খান ও মিলি রহমান। বীরশ্রেষ্ঠ ক্যাপ্টেন মতিউর রহমানের জীবনী ও আত্মত্যাগের কাহিনী নিয়ে চলচ্চিত্রটি নির্মাণ করা হয়।
নিবারণ পন্ডিত
কবি নিবারণ পন্ডিত (২৭ ফেব্রুয়ারি, ১৯১২ - ১ নভেম্বর্‌ ১৯৮৪) অবিভক্ত বাংলার ভাটিয়ালি গান রচয়িতাদের মধ্যে অন্যতম ব্যক্তি। ১৯৪১ সালে অবিভক্ত বাংলায় হিন্দু মুসলমান দাঙ্গার সময়, ১৯৪৫ সালের কৃষক আন্দোলনের সময় তিনি গণসঙ্গীত রচনা করে প্রতিবাদ করেন। ভারতের উদ্বাস্তুদের নিয়ে তিনি "বাস্তুহারাদের মরনকান্না" গ্রন্থে দুর্দশার বর্ণনা করেন।
ব্রিটিশ ভারতে ময়মনসিংহ জেলায় তিনি জন্মগ্রহণ করেন। তাদের পরিবার মূলত কৃষিভিত্তিক হলেও পিতা ভগবানচন্দ্র শিক্ষকতা করার জন্য পন্ডিত উপাধি পেয়েছিলেন। নিবারণ পন্ডিত কিশোরগঞ্জের রমানন্দ বিদ্যালয়ে সপ্তম শ্রেণী পর্যন্ত পড়াশোনা করেন। ১০ বছর বয়সে পিতার মৃত্যু হওয়ায় তার আর বিদ্যালাভ করা হয় নি। সংসারের হল ধরতে বিড়ি বাধার কাজ করতে হয়।
ছোটবয়স থেকেই তিনি গ্রাম্য গান ও কবিতা রচনায় পারদর্শী ছিলেন। গ্রামের যাত্রা দলে ও গায়করা তাকে তাদের দলে নিয়ে যেতেন। তিনি পালা গান গায়কদের হয়ে গোপনে গান লিখে দিতেন। প্রশ্নত্তর পর্বের গান অর্থাৎ কবিগানে ভীষণ দক্ষ ছিলেন। তাকে দলে নেওয়ার জন্য হিড়িক পড়ে যেত। কবির আত্মকথনে জানা যায় তিনি প্রেম ও ভক্তি রসের গান রচনায় আগ্রহী হলেও রূঢ় বাস্তব ক্রমে তার চিন্তা ভাবনা পরিবর্তন হতে থাকে। সমাজের অন্যায় অবিচার অত্যাচারের বিরুদ্ধে তার গান অন্তর থেকে নির্গত হয়। সেই সময় ভারতের কমিউনিস্ট পার্টির সাথে তার যোগাযোগ হয়। ১৯৪১ সালে ঢাকার হিন্দু মুসলিম দাঙ্গার সময় তিনি সাম্যবাদীর গান রচনা করেন। ১৯৪৩ সালে মনন্বন্তর ও ১৯৪৫ সালের গারো পাহাড়ে হাজং জাতির উপরে টংক প্রথার বিরুদ্ধে তিনি গীতিকবিতা লেখেন।
১৯৪৭ খ্রিস্টাব্দের দেশভাগের পরপরই তিনি পূর্ব পাকিস্তান ছেড়ে ভারতে আসেননি। সেখানে থেকেই তিনি আনা কৃষি-বিলের বিরুদ্ধে গান লিখে পুস্তক ছাপেন ও কৃষকদের মাঝে গাইতে থাকেন। ফলে খুব তাড়াতাড়িই প্রশাসনের নজরে পড়ে যান। এরপর ১৯৫০ খ্রিস্টাব্দে আনসার বাহিনী তাকে কারারুদ্ধ করেন এবং তিনি কারাগারে অত্যাচারের সম্মুখীন হন। তিনি কবি, গণসঙ্গীতশিল্পী হেমাঙ্গ বিশ্বাসকে একটি চিঠিতে লেখেন
এরপর কারাগার থেকে মুক্তি পেলে সেখান থেকে ছোট-বড় নয়টি পরিবারকে নিয়ে তিনি ভারতে চলে আসেন।
আজীবন তিনি কমিউনিস্ট পার্টি ও ভারতীয় গণনাট্য সংঘের সাথে যুক্ত ছিলেন।
১৯৭৬ খ্রিস্টাব্দে কবি নিবারন পণ্ডিত হৃদরোগে আক্রান্ত হন। চিকিত্সাধীন অবস্থায় তার শরীরের কিছুটা উন্নতি হলেও ১৯৭৯ খ্রিস্টাব্দে তিনি দুরারোগ্য ক্যান্সারে আক্রান্ত হন। কলকাতায় দীর্ঘ চিকিত্সার পর ১৯৮৪ খ্রিস্টাব্দের ১ নভেম্বর কোচবিহারের ডাউয়াগুড়ি-কলেরপাড় এলাকায়, নিজ গৃহে তার জীবনাবসান ঘটে।
কবির প্রথম জীবনে লেখা প্রতিবাদী কবিতা, গান ও বিভিন্ন রচনাগুলি কালের গর্ভে হারিয়ে গেলেও পশ্চিমবঙ্গ রাজ্য সঙ্গীত আকাদেমি দ্বারা ১৯৮৬ খ্রিস্টাব্দে প্রকাশিত "লোককবি নিবারন পণ্ডিতের গান" পুস্তকে লেখক কঙ্কন ভট্টাচার্য তার প্রায় ৩০০ টি গানকে সংকলিত করেছেন। এছাড়া ১৯৪৫ খ্রিস্টাব্দে ময়মনসিংহ জেলার প্রগতি লেখক ও শিল্পী সঙ্ঘ ১৯৮২ থেকে ১৯৮৫ খ্রিস্টাব্দের মধ্যে "লোকসঙ্গীত" নামে একটি সংকলন প্রকাশ করে যেখানে নিবারন পণ্ডিতের কিছু গান পাওয়া যায়।
মোশতাক আহমেদের মন্ত্রীসভা
১৫ আগস্ট ১৯৭৫ সাল থেকে ৬ নভেম্বর পর্যন্ত বাংলাদেশ সরকার "মোশতাক আহমেদের" নেতৃত্বে মোশতাক আহমেদ মন্ত্রীসভা কার্যকর ছিল।
চৌফলদণ্ডী ইউনিয়ন
চৌফলদণ্ডী বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।
চৌফলদণ্ডী ইউনিয়নের আয়তন ৩৬৩৬ একর (১৪.৭১ বর্গ কিলোমিটার)।
২০১১ সালের পরিসংখ্যান অনুযায়ী চৌফলদণ্ডী ইউনিয়নের লোকসংখ্যা ৩২,৩৫৪ জন। এর মধ্যে পুরুষ ১৬,৭০৯ জন এবং মহিলা ১৫,৬৪৫ জন।
কক্সবাজার সদর উপজেলার মধ্যাংশে চৌফলদণ্ডী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের পূর্বে ঈদগাঁও ইউনিয়ন; উত্তরে জালালাবাদ ইউনিয়ন ও পোকখালী ইউনিয়ন; পশ্চিমে মহেশখালী চ্যানেল, মহেশখালী উপজেলার ছোট মহেশখালী ইউনিয়ন ও মহেশখালী পৌরসভা, দক্ষিণ-পশ্চিমে খুরুশকুল ইউনিয়ন এবং দক্ষিণে ভারুয়াখালী ইউনিয়ন ও রামু উপজেলার রশিদনগর ইউনিয়ন অবস্থিত।
চৌফলদণ্ডী ইউনিয়ন কক্সবাজার সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:
চৌফলদণ্ডী ইউনিয়নের স্বাক্ষরতার হার ২৭.০৪%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা, ২টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
চৌফলদণ্ডী ইউনিয়নে যোগাযোগের প্রধান সড়ক হল কক্সবাজার-চৌফলদণ্ডী সড়ক এবং ঈদগাঁও-চৌফলদণ্ডী সড়ক। প্রধান যোগাযোগ মাধ্যম সিএনজি চালিত অটোরিক্সা।
চৌফলদণ্ডী ইউনিয়নের পশ্চিম সীমান্ত দিয়ে বয়ে চলেছে মহেশখালী চ্যানেল এবং দক্ষিণ প্রান্ত দিয়ে রোয়াংঘাটা খাল প্রবাহিত হয়ে মহেশখালী চ্যানেলে পতিত হয়েছে। এছাড়া রয়েছে ইছাখালী খাল।
চৌফলদণ্ডী ইউনিয়নের প্রধান প্রধান হাট-বাজারগুলো হল চৌফলদণ্ডী বাজার, মিয়া বাজার এবং নতুন মহাল বাজার।
এডনা পারভায়েন্স
এডনা পারভায়েন্স (ইংরেজি: Edna Purviance, ; ২১ অক্টোবর, ১৮৯৫ – ১৩ জানুয়ারি, ১৯৫৮) ছিলেন একজন নির্বাক চলচ্চিত্র যুগের মার্কিন অভিনেত্রী। তিনি মূলত চার্লি চ্যাপলিনের চলচ্চিত্রের প্রধান নারী ভূমিকায় অভিনয়ের জন্য প্রসিদ্ধি লাভ করেন। তিনি আট বছরে চ্যাপলিনের ৩০টি চলচ্চিত্রে অভিনয় করেন।
ওলগা এডনা পারভায়েন্স ১৮৯৫ সালের ২১ অক্টোবর নেভাডার প্যারাডাইস ভ্যালিতে জন্মগ্রহণ করেন। তার মাতা লুইসা রাইট ডেভি ছিলেন যুক্তরাষ্ট্রে ইংরেজ অভিবাসী এবং পিতা ম্যাডিসন (ম্যাট) গেট্‌স পারভায়েন্স ছিলেন পশ্চিম খনি উত্তোলন ক্যাম্পে মার্কিন মদবিক্রেতা। যখন এডনার বয়স তিন, তার পরিবার নেভাডার লাভলকে চলে যায়, সেখানে তারা একটি হোটেল ক্রয় করে। ১৯০২ সালে তার পিতামাতার বিবাহ বিচ্ছেদ হয়। তার মাতা পরবর্তীতে জার্মান রবার্ট নার্নবের্গারকে বিয়ে করেন। নার্নবের্গার ছিলেন একজন পানির পাইপ বসানোর মিস্ত্রী। এডনা পিয়ানো বাজানোর প্রতিভা নিয়ে বেড়ে ওঠেন।
১৯১৩ সালে তিনি লাভলক ত্যাগ করেন এবং সান ফ্রান্সিস্কোতে তার বিবাহিত বোন বেসির নিকট চলে যান এবং সেখানে একটি ব্যবসায় শিক্ষা বিষয়ে একটি কলেজে অধ্যয়ন করেন।
১৯১৫ সালে পারভায়েন্স সান ফ্রান্সিস্কোতে একটি প্রতিষ্ঠানের সচিব হিসেবে কর্মরত ছিলেন। সেই বছর চার্লি চ্যাপলিন এসানের ক্যালিফোর্নিয়ার নাইলস স্টুডিওডে চলে আসার পর তার "আ নাইট আউট" চলচ্চিত্রের জন্য প্রধান নারী ভূমিকার জন্য একজন অভিনেত্রী খুঁজছিলেন। তার এক সহকারী পারভায়েন্সকে সান ফ্রান্সিস্কোর টেট্‌স ক্যাফেতে তাকে দেখেন এবং এই চলচ্চিত্রে অভিনেত্রী হিসেবে কাজের জন্য তার কথা ভাবেন। চ্যাপলিন তার সাথে সাক্ষাৎ করেন। পারভায়েন্স প্রথমে ভেবেছিলেন হাস্যরসাত্মক চরিত্রের ক্ষেত্রে তিনি খুবই গম্ভীর, কিন্তু পরবর্তীতে তিনি এই কাজের জন্য নির্বাচিত হন।
১৯১৫ থেকে ১৯১৭ সালে এসানে, মিউচুয়াল ও ফার্স্ট ন্যাশনালের চলচ্চিত্রে কাজ করার সময় চ্যাপলিন ও পারভায়েন্স প্রেমের সম্পর্কে জড়ান। পারভায়েন্স চ্যাপলিনের ৩৩টি চলচ্চিত্রে অভিনয় করেন। এর মধ্যে উল্লেখযোগ্য হল "দ্য ট্রাম্প" (১৯১৫), "দি ইমিগ্র্যান্ট" (১৯১৭), ও "দ্য কিড" (১৯২১)। চ্যাপলিনের সাথে তার শেষ চলচ্চিত্র ছিল "আ ওম্যান অব প্যারিস" (১৯২৩)। এটি ছিল তার প্রথম প্রধান নারী চরিত্রে কাজ। চলচ্চিত্রটি বাণিজ্যিকভাবে ব্যর্থ হয় এবং পারভায়েন্সের অভিনয় জীবনের সমাপ্তি ঘটে। পরবর্তীতে তিনি "আ ওম্যান অব দ্য সি" (মুক্তি পায় নি), এবং ফরাসি চলচ্চিত্র "এদুকেশন দ্য প্রিন্স" (১৯২৭) এ অতিথি চরিত্রে অভিনয় করেন।
যদিও পারভায়েন্স বেশ কয়েক বছর চার্লি চ্যাপলিনের সাথে প্রেমের সম্পর্কে জড়িত ছিলেন, তিনি ১৯৩৮ সালে প্যান-মার্কিন উড়োজাহাজের পাইলট জন স্কোয়ারের সাথে বিবাহ বন্ধনে আবদ্ধ হন। ১৯৪৫ সালে পারভায়েন্সের মৃত্যু পর্যন্ত তাদের বৈবাহিক সম্পর্ক অক্ষুণ্ণ থাকে।
পারভায়েন্স কণ্ঠনালীর ক্যান্সারে আক্রান্ত হয়ে ১৯৫৮ সালের ১৩ জানুয়ারি হলিউডের মোশন পিকচার অ্যান্ড টেলিভিশন কান্ট্রি হাউজ অ্যান্ড হসপিটালে মৃত্যুবরণ করেন। তাকে ক্যালিফোর্নিয়ার গ্লেন্ডেলের গ্র্যান্ড ভিউ মেমোরিয়াল পার্ক সিমেট্রিতে সমাধিস্থ করা হয়।
১৯৯২ সালে "চ্যাপলিন" ও ২০১০ সালে "ম্যাডক্যাপ মেবল" চলচ্চিত্রে তাকে চিত্রায়িত করা হয়। "চ্যাপলিন" চলচ্চিত্রের তার ভূমিকায় অভিনয় করেন পেনেলোপে অ্যান মিলার এবং "ম্যাডক্যাপ মেবল" এ কেটি ম্যাগুইয়ার।
জ্যাক ডিলান গ্রেজার
জ্যাক ডিলান গ্রেজার (; জন্ম: ৩ সেপ্টেম্বর ২০০৩) হলেন একজন মার্কিন অভিনেতা। তিনি জনপ্রিয় মার্কিন লেখক স্টিভেন কিংয়ের উপন্যাস "ইটের" আদলে তৈরি মার্কিন অতিপ্রকৃত অধীরতামূলক চলচ্চিত্র "ইট"-এর ২০১৭ সালের সংস্করণে "এডি কেসপব্রেক" এবং মার্কিন টেলিভিশন চ্যানেল সিবিএস এ প্রচারিত হাস্যরস মূলক ধারাবাহিক "মি, মাইসেলফ, এন্ড আই"-এ তরুণ অ্যালেক্স রাইলি চরিত্রটিতে অভিনয় কারার জন্য বিশেষ ভাবে পরিচিত।
জ্যাকের জন্ম, মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে, এন্জেলা লেফেভার এবং গেভিন গ্রেজার দম্পতির পরিবারে। তার চাচা মার্কিন চলচ্চিত্র প্রযোজক ব্রায়েন গ্রেজার।
কালনী এক্সপ্রেস
৭৭৩/৭৭৪ কালনী এক্সপ্রেস হচ্ছে একটি আন্তঃ মহানগর ট্রেন যা ঢাকা (বাংলাদেশের রাজধানী) এবং সিলেট ( উত্তর-পূর্বাঞ্চলীয় প্রধান শহর) রুটে চলাচল করে। বাংলাদেশ রেলওয়ের অধীনে ঢাকা-সিলেট রুটে কালনী এক্সপ্রেসকে বিরতিহীন সেবা প্রদানের জন্য সচল করা হলেও এটা তার মর্যাদা ধরে রাখতে পারেনি।
ঢাকা-সিলেট রুটে অত্যধিক যাত্রী এবং ভ্রমণকারীদের চাহিদার পরিপ্রেক্ষিতে ১৫ মে ২০১২ সালে কালনী এক্সপ্রেস উদ্বোধন করা হয়। এই ট্রেন একটি শীতাতপ নিয়ন্ত্রিত বগি সহ ১২টি বগি নিয়ে তার যাত্রা শুরু করে।
কালনী এক্সপ্রেস ঢাকা থেকে সিলেট আসার সময় কিশোরগঞ্জ, ব্রাহ্মণবাড়িয়া, হবিগঞ্জ এবং মৌলভীবাজার অতিক্রম করে আসে। এটা ঢাকা রেলস্টেশন থেকে ১৬ঃ০০টার সময় ছেড়ে আসে এবং সিলেট রেলওয়ে স্টেশন ২২ঃ৪৫ এর সময় এসে পৌঁছায়। ৭টার সময় এটা সিলেট থেকে ফিরতি যাত্রা করে এবং ১৩ঃ৫৫ এর সময় ঢাকায় পৌঁছায়। শুক্রবার এই ট্রেনটির সাপ্তাহিক ছুটির দিন।
নয়ীম গহর
নয়ীম গহর (১৫ আগস্ট ১৯৩৭ - ৭ অক্টোবর ২০১৫) হলেন বাংলাদেশের একজন প্রখ্যাত গীতিকার। বাংলাদেশের মুক্তিযুদ্ধে জনমত গঠন ও সঙ্গীত রচনার মাধ্যমে মুক্তিযোদ্ধা ও সাধারণ মানুষকে উদ্বুদ্ধ করার অনন্য সাধারণ অবদানের জন্য ২০১২ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
১৯৭১ সালে বাংলাদেশের স্বাধীনতা যুদ্ধ চলাকালীন সঙ্গীত রচনার মাধ্যমে মুক্তিযোদ্ধাদের সাহস যুগিয়েছেন তিনি।
বরেণ্য এ গীতিকার স্ট্রোক (মস্তিষ্কে রক্তক্ষরণের কারনে) করায় স্মৃতিশক্তি লোপ পায় এবং একই সাথে ঊরুতে একটি অস্ত্রোপচারের পর সেখানে পচন ধরায় ও দীর্ঘদিন বিছানায় থাকায় পিঠেও ক্ষতের সৃষ্টি হয়েছিলো। ফলশ্রুতিতে রাজধানী ঢাকার বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে দীর্ঘদিন চিকিৎসাধীন ছিলেন তিনি এবং এখানেই ২০১৫ সালের ৭ অক্টোবর মারা যান।
বাংলাদেশের স্বাধীনতা যুদ্ধে অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
খুনিয়া দিঘী বধ্যভূমি
বাংলাদেশের অন্যতম বৃহৎ বধ্যভূমি খুনিয়া দীঘি বধ্যভূমি ঠাকুরগাঁও জেলা সদর থেকে ৪৫ কিমি দূরে রানীশংকৈল উপজেলার ভান্ডারা গ্রামে অবস্থিত ।
প্রচলিত আছে, প্রায় দুইশত বছর আগে স্থানীয় এক জমিদার ৬ একরের বিশাল এই দীঘিটি খনন করেন। এই এলাকার ব্যবসায়ীরা নির্জন ও জঙ্গলাকীর্ণ দীঘির পাশ দিয়েই ব্যবসা করতে যেতেন রায়গঞ্জে। একবার কে বা কারা এক ব্যবসায়ীকে খুন করে দীঘির পাড়ে ফেলে রেখেছিল। তখন থেকে এই দীঘির নাম হয়ে যায় খুনিয়া দীঘি।
১৯৭১ সালে স্বাধীনতা যুদ্ধের সময় বর্তমান ঠাকুরগাঁও জেলার সীমান্তবর্তী হরিপুর উপজেলা, বালিয়াডাঙ্গী উপজেলা, রানীশংকৈল উপজেলা এলাকায় মুক্তিযোদ্ধাদের গেরিলা আত্রমণে দিশেহারা হয়ে, পাকিস্থানী হানাদার বাহিনী রানীশংকৈলে ক্যাম্প স্থাপন করে। প্রতিদিন শত শত মুক্তিযোদ্ধা ও মুক্তিযুদ্ধের আদর্শের লোকদের ধরে আনা হতো রানীশংকৈল আর্মি ক্যাম্পে। সেখানে বর্বর নির্যাতন চালিয়ে হত্যা করার পরে, লাশ গুলোকে খুনিয়া দীঘিতে ফেলে দেওয়া হতো ।
মুক্তিযোদ্ধাদেরকে সহায়তা করার জন্য রানীশংকৈল উপজেলার নেকমরদ ইউনিয়নের চেয়ারম্যান ডা. আব্দুর রহমান ও তাঁর সহোদরকে খুনিয়া দীঘির পাড়ে নিয়ে গিয়ে হত্যা করা হয় । দীঘি পাড়ের শিমুল গাছে মুক্তিযোদ্ধাদের হাতের তালুতে লোহার পেরেক মেরে ঝুলিয়ে রেখে বেয়নেট দিয়ে খুঁচিয়ে খুঁচিয়ে এবং গুলি করে হত্যা করতো। কখনো কখনো হত্যার পূর্বে লোকজনকে কবর খুঁড়তে বাধ্য করতো। হত্যার পরে দীঘির পাড়ের উঁচু জমিতে মাটি চাপা দিতো ।
১৯৭১ সালে পাকিস্তানি আর্মি রাজাকার, আলবদর আর আলশামসেদের সহায়তায় ২০০০ জন থেকে ৩০০০ জন মানুষকে খুনিয়া দীঘিতে হত্যা করে। এর ফলে মানুষের রক্তে দীঘির পানির রং হয়ে যায় ঘন খয়েরি। রক্ত, লাশ, কঙ্কালে ভরপুর খুনিয়া দীঘি নামটি আরো সার্থক হয়ে উঠে।
দেশ স্বাধীন হওয়ার পর দীঘি থেকে উদ্ধার করা মানুষের হাড়গোড় দীঘির পাড়ে একটি গর্ত করে মাটি দিয়ে ঢেকে দেওয়া হয়। শহীদদের স্মরণে দীঘি পাড়ের ওই জায়গাটিতে স্মৃতিসৌধ নির্মাণ করা হয় । ১৯৭৩ সালে জাতীয় চার নেতার মধ্যে অন্যতম আবুল হাসনাত মোহাম্মদ কামারুজ্জামান স্মৃতিসৌধটি উদ্বোধন করেন।
কামরুল হায়দার
অধ্যাপক ড. কামরুল হায়দার হলেন একজন প্রখ্যাত বাংলাদেশী পদার্থবিদ, যিনি মার্কিন যুক্তরাষ্ট্রের ফোর্ডহাম বিশ্ববিদ্যালয়ের পদার্থবিদ্যা বিভাগের প্রধান। বিজ্ঞান চর্চা ও নিউক্লিয় গবেষণায় অনন্য সাধারণ অবদানের জন্য ২০১২ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
তিনি ১৯৮৬ সালে ড. লোং-চ্যাং লিউ'এর সাথে মিলিতভাবে প্রথম “Eta-Mesic Nuclei” সম্পর্কে ধারনা দিয়েছিলেন।
বিজ্ঞান চর্চা ও গবেষণায় অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মসুল
মসুল ( (", কুর্দি: مووسڵ)) "হলো ইরাকের উত্তরাঞ্চলের প্রধান নগরী। এটি বাগদাদ থেকে ৪০০ কিঃমিঃ (২৫০ মাইল) দূরে উত্তরে দজলা নদীর পশ্চিম তীরে এবং পূর্ব তীরে অবস্থিত নিনাওয়ার আসিরীয়া নগরের অভিমুখে অবস্থিত। ২১ শতাব্দীর শুরু থেকে জাতিগত ও ধর্মীয়ভাবে মসুল শহর পরিবেষ্টিত সমগ্র অঞ্চলে বৈচিত্রপূর্ণ জনগোষ্ঠী লক্ষ্য করা যায়। এর মধ্যে সংখ্যাগরিষ্ঠ জনগোষ্ঠী হলো আরবীয়। এছাড়া সংখ্যালঘুদের মধ্যে রয়েছে আসিরীয়া, ইয়াজিদি, আর্মেনীয়, শাবাকি, তুর্কমেন, কুর্দি, মান্দায়েন, কাওলিয়, সার্কাসীয় ইত্যাদি জনগোষ্ঠী। ধর্মীয় দিক থেকে এ অঞ্চলের অধিকাংশ জনগোষ্ঠী সুন্নি মুসলমান ছিল। কিন্তু সাম্প্রতিক সময়ে লক্ষণীয়ভাবে আসিরীয়া এবং আর্মেনিয়ানদের মধ্যে সালাফি আন্দোলন ও খ্রিস্ট ধর্মের অনুসারী বেড়ে গেছে। এছাড়াও এ অঞ্চলে কিছু শিয়া ইসলাম, ইয়াজিদি, শাবাকি, সুফিবাদ, ইয়ারসানবাদ, মান্দেয়বাদ ইত্যাদি মতাদর্শের অনুসারী রয়েছে।"
হারং হুরং
হারং-হুরং হচ্ছে বাংলাদেশের সিলেট অঞ্চলের একটি প্রাচীন সুড়ঙ্গের নাম। হারং-হুরং শব্দ দুটি সিলেটি প্রাচীন আঞ্চলিক ভাষার শব্দ। সিলেটি ভাষায় ‘হারং’ শব্দের অর্থ হচ্ছে সাঁকো বা বিকল্প পথ আর ‘হুরং’ মানে ‘সুড়ঙ্গ’। অর্থাৎ ‘হারং হুরং’ শব্দ দ্বারা বিকল্প সুড়ঙ্গ পথ বোঝায়। কথিত আছে যে, ১৩০৩ সালে রাজা গৌড় গৌবিন্দ যখন হজরত শাহজালাল (র.)-এর সিলেট আগমনের খবর পান, তখন তাঁর সৈন্যবাহিনীসহ পেঁচাগড় গিরিদূর্গের এই সুড়ঙ্গপথ দিয়ে পালিয়ে যাওয়ার পর নিরুদ্দেশ হয়ে যান। 
হুরং হলো সুড়ঙ্গ শব্দের সিলেটি অপভ্রংশ এবং সিলেট ও সুনামগঞ্জের অনেক এলাকায় সাঁকো অর্থেই হারং শব্দটি ব্যবহার হয়ে থাকে। সুতরাং সাঁকো বলতে যদি প্রতিবন্ধকতা ডিঙিয়ে কোন আড়াআড়ি বা বিকল্প পথ বোঝানো হয়, তাহলে হারং-হুরং অর্থ হবে কোথাও যাবার বিকল্প সুড়ঙ্গ পথ। বাগানের লোকদের কাছে হারং হুরং সুড়ঙ্গ গৌর গবিন্দ রাধা গুহা নামে অধিক পরিচিত। প্রতি শনি মঙ্গলবারে এখানে পূজা দেয়া হয়।
উপমহাদেশের প্রথম বাণিজ্যিক চা বাগান মালনিছড়া চা বাগানের গহীনে ‘হারং হুরং’ সুড়ঙ্গের অবস্থান। তেলাহাটির দক্ষিণে হিলুয়াছড়া চা বাগানের ১৪নং সেকশনের পাশে অবস্থিত হারং হুরং সুড়ঙ্গটি।
সুড়ঙ্গটি প্রায় সাতশত বছর বা তারও বেশি আগেকার সময়ের। ফলে এটাকে কেন্দ্র করে বিভিন্ন লোককাহিনী স্থানীয়দের মাঝে প্রচলিত আছে। অনেকে বলে থাকেন জৈন্তা পর্যন্ত এ সুড়ঙ্গ গেছে। যারাই এর মধ্যে প্রবেশ করেছেন তাদের কেউই নাকি জীবিত বের হয়ে আসেনি। আর যদিও বা বের হয়েছে তবে কিছুদিনের মধ্যে অপ্রকৃতস্থ হয়ে মারা গিয়েছে। 
ভারত থেকে তিনজন তান্ত্রিক এখানে প্রবেশ করেছিলেন তাদের মধ্য থেকে মাত্র একজন ফিরে এসেছেন আর খুব অল্পদিন বেঁচে ছিলেন। মৃত্যুর আগ পর্যন্ত তিনিও অস্বাভাবিক ছিলেন। তাছাড়া সিলেটের একজন ধনাঢ্য ব্যবসায়ী খননের উদ্যোগ নিয়েছিলেন, কিন্তু তিনি অস্বাভাবিক স্বপ্ন দেখে সংস্কারকাজ মাঝপথে বন্ধ করে দেন। এই গ্রামের এক বুড়ো যৌবনকালে ঢুকেছিল। এরপর কি দেখে যেন ভয়ে বেড়িয়ে আসে। এরপর পাগল হয়ে যায়, তেলিহাটির বিখ্যাত কবিরাজও তার চিকিৎসা করতে পারেনি।
ডাউকি
ডৌকি বা ডাউকি হল ভারতের মেঘালয় রাজ্যের পশ্চিম জৈন্তিয়া পাহাড় জেলায় অবস্থিত একটি শহর।
এটি , বাংলাদেশ এবং ভারত সীমান্তের মধ্যে অবস্থিত।
বাংলাদেশ এবং ভারতের মধ্যে অল্প ক’টি স্থল সীমান্ত পারাপারের মধ্যে ডাউকি-তামাবিল একটি। এটি মূলত বাংলাদেশে কয়লা পরিবহণের জন্য ব্যবহৃত হয়। পিক-মৌসুমে প্রতিদিন ৫০০ এর মতো ট্রাক এই স্থল বন্দর অতিক্রম করে।
শিলংয়ের বড়বাজার থেকে প্রতিদিন সকালে ডাউকি সীমান্ত ফাঁড়িতে যেতে ভাড়া করে পরিবহণ নেয়া যায়। শিলং থেকে ভ্রমণ পথের জন্য বাস সেবাও রয়েছে। অপরদিকে, বাংলাদেশের অভ্যন্তরে দূরে তামাবিল বাস স্টেশন, যা দূরে অবস্থিত সিলেট শহরে নিয়মিত বাস সেবা দিয়ে যায়।
ডাউকি ব্রীজ, আমগট নদীর উপর নির্মিত একটি ঝুলন্ত সেতু। এটা ব্রিটিশদের দ্বারা ১৯৩২ সালে নির্মিত হয়েছিল।
বিষাক্ত উদ্ভিদ
বিষাক্ত উদ্ভিদ হচ্ছে সেই সব উদ্ভিদ বা উদ্ভিদজাত দ্রব্য যা মানুষ বা অন্যান্য প্রাণীর দেহে ক্ষতিকর প্রভাব সৃষ্টি করে অথবা মৃত্যুর কারণ হতে পারে। তবে যে উদ্ভিদ তাজা অবস্থায় বিষাক্ত কিন্তু শুকালে বা রান্না করলে বিষাক্ততা হারায় তারা বিষাক্ত উদ্ভিদ হিসেবে গণ্য হবে না। এসব উদ্ভিদের পাতা, ছাল, ফুল এবং ফলে বিষ থাকতে পারে। অনেক উদ্ভিদের ল্যাটেক্স খুব বিষাক্ত হয়ে থাকে। বনের প্রাণীরাও এসব গাছ থেকে দূরে থাকে। সব উদ্ভিদই ভক্ষণযোগ্য কিংবা স্পর্শ করার মতো নয়। বিছুটি গাছ গায়ে জ্বালা ধরায়, ইউফোবিয়া এবং পয়জন আইভি ত্বকে ফুসকুড়ির সৃষ্টি করে।
একটি নির্দিষ্ট উদ্ভিদ বিষাক্ত উদ্ভিদ হিসেবে তখনই গণ্য হবে যখন উদ্ভিদের কোষে কিছু বিশেষ ধরনের রাসায়নিক দ্রব্য যেমন অ্যালকালয়েড, গ্লাইকোসাইড, টক্সালবুমিন বা এদের মতো অন্য রাসায়নিক দ্রব্য মাত্রাতিরিক্ত থাকে। তবে এসব দ্রব্য যখন পরিমিত মাত্রায় থাকে তখন অধিকাংশ আপাত বিষাক্ত উদ্ভিদ একই রাসায়নিক দ্রব্যের কারণে চিকিৎসাক্ষেত্রে উপকারী উদ্ভিদ হিসেবে হতে পারে। তাই বিষাক্ত উদ্ভিদ ও ভেষজ উদ্ভিদের মধ্যে স্পষ্ট সীমারেখা টানা বেশ দূরহ কাজ। কিছু কিছু উদ্ভিদ মারাত্মক বিষাক্ত অর্থাৎ এগুলি খাওয়ার সঙ্গে সঙ্গে মৃত্যু ঘটতে পারে। তাই এগুলি মাঝে মাঝে আত্মহত্যা করার ও মানুষ মারার উদ্দেশ্যে ব্যবহার করা হয়। বেশ কিছু উদ্ভিদ অপরাধমূলক গর্ভপাত এবং অন্যান্য অসৎ উদ্দেশ্যেও ব্যবহৃত হয়।
বাংলাদেশে প্রায় ৫,০০০ প্রজাতির সপুষ্পক উদ্ভিদ জন্মায়। এদের মধ্যে ভেষজ উদ্ভিদের সংখ্যা প্রায় ৫০০, কারণ এসব উদ্ভিদের ঔষধি গুণাবলি আছে। এসব উদ্ভিদের মধ্যে কিছু উদ্ভিদকে বিষাক্ত উদ্ভিদ শ্রেণিভুক্ত করা হয়, কারণ এগুলোকে সতর্ক ভাবে ব্যবহার করা না হলে বা পরিমিত মাত্রায় ব্যবহৃত না হলে প্রাণী দেহে বিষের প্রভাব সৃষ্টি করে।
অধিকারী ঠাকুরের সেবাশ্রম
অধিকারী ঠাকুরের সেবাশ্রমটি চাঁদপুর জেলার ফরিদগঞ্জ উপজেলার লাউতলী গ্রামে অবস্থিত । এই আখড়াটি জগন্মোহনী বাউল মতবাদ এর একটি শাখা আখড়া । আনুমানিক তিনশত বছর আগে এই আখড়াটি প্রতিষ্ঠিত হয়।
জানা যায় তৎকালীন শ্রীহট্র জেলার বর্তমান সিলেট জেলা থেকে কয়েকজন গোসাঁই লাউতলী গ্রামে দর্শন দেন । তারা মূলত জগন্মোহনা বাউল মতবাদ অনুসারী ছিলেন । তাদের মূল উদ্দেশ্যে ছিল নিরাকার নির্গুণ ব্রক্ষের উপাসনা ভক্তদের মাঝে বিতরণ করা, তাদের আমন্ত্রণ দেখে হাজার হাজার ভক্ত শিষ্য তাদেরকে দেখতে আসেন । প্রাপ্ত তথ্য থেকে জানা যায়, এই গোসাঁইরা অগাধ জ্ঞানের এবং আধ্যাত্নিক ক্ষমতার অধিকারী ছিলেন । উহাদের সাধন গুন আর আধ্যাত্নিক ক্ষমতায় মুগ্ধ হয়ে অনেক ভক্ত তাদের শিষ্য হয়ে পড়েন । তারা সবাই ছিলেন দীক্ষা গুরুর (রামকৃষ্ণ গোঁসাই) চরণ লাভের অধিকারী, সেই নামকে অক্ষুন্ন রাখতে এই আখড়ার নামকরণ করা হয় অধিকারী ঠাকুরের সেবাশ্রম । তারা এই আখড়ায় বসে ধ্যান ও নাম গান করতেন বলে শিষ্য পরম্পরাদের থেকে জানা যায় । এরা সকলে জগন্মোহনী বাউল মতবাদ অনুসারী ছিলেন । উহারা মূর্তি পূজায় বিশ্বাসী ছিলেন না ।
এরা নিরাকার নির্গুণ ব্রক্ষ্মের উপাসক কোন সাকার দেবতার আরাধনা করেনা। কিন্তু কূল গুরু (দীক্ষা গুরু) কে সাক্ষাত ভগবান বলে স্বীকার ও বিশ্বাস করে। এদের মধ্যে শৌচ ও অশৌচ বলে কোন কথা বা প্রথা নেই। আখড়ায় নিত্য দুই বার ভোগ প্রদান করা হয়, এবং ভোগের বস্তু ভক্তদের মাঝে বিতরণ করা হয়। এই সকল আখড়ায় যারা রক্ষণা-বেক্ষণের কাজ করেন তাদেরকে সেবাইত বলা হয়, আর সকল ভক্তদের একত্রে সেবাদার বলা হয়।
সন্ধ্যার পর সকল ভক্তবৃন্দ একত্রে উপবিষ্ট হইয়া সন্ধ্যা আরতি ও নাম কীর্তন করিয়া থাকে, ভক্তগণের কোন মানসিক সিদ্ধ হইলে তারা আখড়া হরিলুট প্রদান করে, সকল ভক্ত একত্রিত হইয়া ঐ হরি লুটের কাজ সম্পন্ন করে, প্রাপ্ত ঐ মানসিক এর অর্থ দ্বারা আখড়ার ব্যয় নির্বাহ হইয়া থাকে।
আঠার শতকের পরে এদের প্রসার বিস্তৃতি লাভ করে। ক্রমে হাজার হাজার ভক্তবৃন্দ এসে এই আখড়ার শিষ্যত্ব লাভ করে। এদের মধ্যে গৃহী ভাব দেখিতে পাওয়া যায় অর্থাৎ এরা গৃহে থেকে সাধন ভজন করে থাকে, যদিও এদের মধ্যে এক দলকে উদাসী ভাব দেখিতে পাওয়া যায়। এরা কূল গুরুর নিকট ব্রক্ষ্ম নাম গ্রহণ করিয়া তার অধীনে থেকে সাধন ভজন করে, এবং তার আজ্ঞা অনুসারে সাধন ভজনে প্রস্তুত হয়। এরূপে তাদের পুণরায় জন্ম হয় বলে এরা স্বীকার ও বিশ্বাস করে। কূল গুরু এদের দেবতা স্বরূপ, নিজ গুরু অবয়কে দেবতার ছবি মনে করিয়া এরা সাধন ভজন করে, সাকার দেবতার আরাধনা এদের মতে পুরোপুরি নিষিদ্ধ। শিষ্যদের কোন মানসিক অভিষ্ট সিদ্ধ হইলে, কূল গুরুর আদেশ অনুসারে মানসিক সিদ্ধ করার জন্য প্রতিশ্রুতি বদ্ধ হয়, বিবাহদি কার্য সম্পাদন করার জন্য দীক্ষা বা কূল গুরু যেরূপ, আদেশ করেন, তাহা অনুসারে বিবাহ কার্য সম্পন্ন করা হয়, যে সকল নারীগণ আখড়ার সেবা অর্চ্চনার কাজ করে তাদেরকে ঠাকুরানী বলা হয়, এরা সংসার ধর্ম অবলম্বন করিয়া সেবা অর্চ্চনার কাজ করিয়া থাকে। পুরুষ গোসাঁইদের কূল ব্রক্ষ্মচারী এবং নারী ঠাকুরানীদের ব্রক্ষ্মচারিনী বলা হয়। যে সকল পুরুষ গৃহে থাকিয়া ব্রক্ষচর্য পালন করে, তাদেরকে কূল ব্রক্ষ্মচারী বলা হয়, এরা যথাবিধানে সন্তান জন্মদান করিলেও ধর্মের কোন হেরপের হয়না।
আও বারিক
আও বারি হচ্ছে আফগানিস্তানের বাদাখশন প্রদেশের অন্যতম একটি গ্রাম। এটি বাদাখশন প্রদেশের ফায়জাবাদ জেলা থেকে প্রায় ১৫ মাইল দক্ষিণ-পশ্চিমে অবস্থিত। আফগানিস্তানে এই একই নামে একটা উপত্যকাও রয়েছে, কওশন গিরিপথ থেকে উত্তরের দিকে অগ্রগামী।
হাপু গান
হাপু গান পশ্চিমবঙ্গের বীরভূম-বাঁকুড়া-মুর্শিদাবাদ জেলার একটি প্রাচীন গান। এই গানের প্রসার ব্যাপক না হলেও এর গুরুত্ব অস্বীকার করা যায় না। সাধারণভাবে একে দুঃখ-বেদনার ও হাহাকারের গান বলা হলেও গভীরভাবে শুনলে বোঝা যায় হাপু গানে যে মূল সুরটি ধ্বনিত হয় তা হল প্রতিবাদী সুর।
বিভিন্ন অঞ্চলে এই গান বিভিন্ন নাম পরিচিত। অঞ্চলভেদে এটি ‘হাপু’, ‘হাবু’ অথবা ‘হাফু’ নাম পরিচিত। তবে সর্বজনীনভাবে 'হাপু' নামটিই যথার্থ। ‘হাপু’ শব্দটি বিশ্লেষণ করলে পাওয়া যায় ‘হা’ এবং ‘পু’। 'হা' এবং 'পু' এই দুটি মাত্রা এই গানে বিশেষ ভাবে ব্যবহৃত হওয়ায় এই গানের নাম "হাপু" বলে মনে করা হয়। ‘হা’ শব্দের অর্থ হা-অন্ন, বা হাহাকার এবং ‘পু’ শব্দের অর্থ পূরণ। অর্থাৎ প্রাকৃতিক সম্পদচূত্য মানুষ গান গেয়ে তাঁরা নিজেদের হাহাকার বা কষ্ট পূরণ করত, অর্থাৎ হৃতসর্বস্বের হাহাকারই এই হাপু গান।
হাপু গানের বৈশিষ্ট্য সম্পর্কে ড: আশুতোষ মহাশয় বলেছেন- 
সাধারণত দুইজন লোক একসঙ্গে এই গান গাহিয়া থাকে। একজনের হাতে মদিরা বা গোপীযন্ত্র থাকে, আর একজনের হাতে ছোট একখানি লাঠি। লাঠিধারী লোকটি গান গায় এবং তাহার সঙ্গী লোকটি ধুয়া ধরে। গাহিবার পদ্ধতিটি একটু অদ্ভুত। এক পদ করিয়া গান গায়, আর মুখে একপ্রকার শব্দ করিয়া নিজের পিঠেই লাঠি দিয়ে তাল ভাজে। অবিশ্রাম লাঠি চালনার ফলে এনেকের পিঠের কালশিরা দাগ পরিয়া যায়। কতকটা নমস্কারের ভঙ্গিতে লাঠিটাই হাত দিয়া ধরিয়া থাকে।
হাপু গানের মধ্যে দিয়ে তত্কালীন সমাজজীবনের ছবি ভেসে ওঠে। একই সঙ্গে গ্রামবাংলার অর্থনৈতিক-রাজনৈতিক পরিকাঠামোর একটি প্রেক্ষাপট পাওয়া যায়।যেমন-
১.
২.
বাংলা ছড়াসাহিত্যের জগতে হাপু গানের বিশেষ ভূমিকা আছে। মুহম্মদ আয়ুব হোসেনের লিপিবদ্ধ গানগুলি থেকে ছড়ার ঢঙে হাপু গানের উজ্জ্বল দৃষ্টান্ত খুঁজে পাওয়া যায়। হাপু গানের গঠনকে পুরোপুরি ছড়ার গঠন বলা যায়। যেমন-
আবার দেখা যায়, 
● ইউটিউব: হাপুখেলা
পুণ্যিপুকুর ব্রত
পুণ্যিপুকুর ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি কুমারীব্রত। গ্রামীণ বাংলার বাঙালি হিন্দুঘরের পাঁচ থেকে নয় বছর বয়সী কুমারী মেয়েরা চৈত্র মাসের সংক্রান্তি থেকে বৈশাখ মাসের শেষদিন (সংক্রান্তি) পর্যন্ত একমাসব্যাপী এই ব্রত পালন করে। ব্রতের উদ্দেশ্য হল বৈশাখ মাসের খরায় যাতে পুকুর জলশূন্য না হয় অথবা গ্রীষ্মঋতুতে যেন গাছ না মরে। ব্রতের ছড়ায় প্রকৃতির মঙ্গল কামনা ছাড়াও কুমারী নারীর সৌভাগ্য ও সন্তানলাভের কামনা পরিস্ফুট।
গ্রাম-বাংলার বসতবাড়ির মেঠো আঙিনা বা শানের মেঝেতে আল দিয়ে অথবা পুকুরপাড়ে বা বাগানে এই ব্রত করা হয়। অশাস্ত্রীয় মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।
পুণ্যিপুকুর ব্রতের তিনটি পর্যায় আছে। যথা: আহরণ, ক্রিয়া ও ছড়া।
চারবছর পরপর নির্ধারিত সময়ে ব্রতপালনের পর এক কাহন কড়ি দিয়ে ব্রত উদযাপন করা হয়। ব্রতশেষে ব্রতিনীর ইচ্ছানুযায়ী এক বা চারজন ব্রাহ্মণকে সোনার বেল ও ষোড়শদান দক্ষিণা দিয়ে ভোজন করানোর রীতি আছে।
ভারুয়াখালী ইউনিয়ন
ভারুয়াখালী বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।
ভারুয়াখালী ইউনিয়নের আয়তন ৩৭৮৭ একর (১৫.৩৩ বর্গ কিলোমিটার)।
২০১১ সালের পরিসংখ্যান অনুযায়ী ভারুয়াখালী ইউনিয়নের লোকসংখ্যা ৩৮,৯৯৮ জন। এর মধ্যে পুরুষ ২০,০০৫ জন এবং মহিলা ১৮,৯৯৩ জন।
কক্সবাজার সদর উপজেলার মধ্যাংশে ভারুয়াখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৩ কিলোমিটার। এ ইউনিয়নের উত্তরে চৌফলদণ্ডী ইউনিয়ন, দক্ষিণ-পশ্চিমে খুরুশকুল ইউনিয়ন, দক্ষিণে পাটালি মাছুয়াখালী ইউনিয়ন ও রামু উপজেলার জোয়ারিয়ানালা ইউনিয়ন এবং উত্তর-পূর্বে রামু উপজেলার রশিদনগর ইউনিয়ন অবস্থিত।
ভারুয়াখালী ইউনিয়ন কক্সবাজার সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ।
ওয়ার্ডভিত্তিক এ ইউনিয়নের গ্রামগুলো হল:
ভারুয়াখালী ইউনিয়নের স্বাক্ষরতার হার ২৮.১২%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয়, ১টি দাখিল মাদ্রাসা, ২টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
ভারুয়াখালী ইউনিয়নে যোগাযোগের প্রধান সড়ক হল কক্সবাজার-ভারুয়াখালী সড়ক এবং ঈদগাঁও-ভারুয়াখালী সড়ক। প্রধান যোগাযোগ মাধ্যম সিএনজি চালিত অটোরিক্সা।
ভারুয়াখালী ইউনিয়নের উত্তর প্রান্ত দিয়ে চৌফলদণ্ডী খাল, পশ্চিম প্রান্ত দিয়ে খুরুশকুল খাল এবং দক্ষিণ প্রান্ত দিয়ে ভারুয়াখালী খাল প্রবাহিত হচ্ছে।
ভারুয়াখালী ইউনিয়নের প্রধান হাট-বাজার হল নতুন বাজার।
মিলড্রেড হ্যারিস
মিলড্রেড হ্যারিস (ইংরেজি: Mildred Harris; ২৯ নভেম্বর, ১৯০১ – ২০ জুলাই, ১৯৪৪) ছিলেন ২০শ শতাব্দীর শুরুর দিকের একজন মার্কিন চলচ্চিত্র অভিনেত্রী। তিনি চার্লি চ্যাপলিনের প্রথম স্ত্রী। হ্যারিস ১০ বছর বয়সে শিশু অভিনেত্রী হিসেবে তার কর্মজীবন শুরু করেন। তার অভিনীত প্রথম চলচ্চিত্র "দ্য পোস্ট টেলিগ্রাফার" (১৯১২)। তিনি প্রথম সবাক চলচ্চিত্র "মেলোডি অব লাভ" (১৯২৮) এ অভিনয় করেন। তিনি হলিউডের নির্বাক চলচ্চিত্র যুগের অন্যতম প্রচারণা এবং পারশ্রমিকপ্রাপ্ত অভিনেত্রী ছিলেন।
হ্যারিস ১৯০১ সালে ২৯ নভেম্বর ওইয়োমিংয়ের চেয়েন্নেতে জন্মগ্রহণ করেন। তার পিতা হ্যারি হ্যারিস ছিলেন একজন টেলিগ্রাফ পরিচালক এবং মাতা অ্যানা পারসন্স ফুট। হ্যারিস ১০ বছর বয়সে শিশু অভিনেত্রী হিসেবে অভিনয় শুরু করেন। ফ্রান্সিস ফোর্ড ও থমাস এইচ ইঞ্চ পরিচালিত স্বল্পদৈর্ঘ্য চলচ্চিত্র "দ্য পোস্ট টেলিগ্রাফার" (১৯১২) দিয়ে তিনি পর্দায় আত্মপ্রকাশ করেন। পরবর্তীতে তিনি শিশু অভিনেত্রী হিসেবে শিশু অভিনেতা পল উইলিসের বিপরীতে কয়েকটি চলচ্চিত্রে অভিনয় করেন। ১৯১৪ সালে দ্য ওজ ফিল্ম ম্যানুফ্যাকচারিং কোম্পানি তাকে "দ্য ম্যাজিক ক্লোক অব অজ" চলচ্চিত্রে ফ্লাফ ও "হিজ ম্যাজেস্টি, দ্য স্কেয়ারক্রো অব অজ" চলচ্চিত্রে বাটন-ব্রাইট চরিত্রে অভিনয়ের জন্য নিয়োগ দেয়। ১৯১৬ সালে ১৫ বছর বয়সে তিনি গ্রিফিথের মহাকাব্যিক "ইনটলারেন্স" চলচ্চিত্রে হারেম কন্যা চরিত্রে অভিনয় করেন।
১৯১৮ সালে মাঝামাঝিতে ১৬ বছর বয়সী হ্যারিসের সাথে অভিনেতা চার্লি চ্যাপলিনের সাক্ষাৎ হয়। তারা একে অপরের সাথে কিছুদিন মেলামেশার পর হ্যারিস জানান যে তিনি অন্তঃসত্ত্বা এবং তার পেটে চ্যাপলিনের সন্তান। কিন্তু তা মিথ্যা প্রমাণিত হয়। ১৯১৮ সালের ২৩ অক্টোবর তারা লস অ্যাঞ্জেলেসে বিবাহ করেন। পরে তিনি সত্যিই অন্তঃসত্ত্বা হন। ইতোমধ্যে লুইস বি মেয়ারের সাথে হ্যারিসের চুক্তি ও তার অভিনয় জীবন নিয়ে তাদের দুজনের মধ্যে ঝগড়া হয়। চ্যাপলিন ভাবতেন হ্যারিস তার বুদ্ধিমত্তার সমতুল্য নন। তাদের সন্তান নরম্যান স্পেন্সার ১৯১৯ সালে জুলাইয়ে মাত্র তিনদিন বয়সে মারা যায়। ১৯১৯ সালের শরতে তারা আলাদা হয়ে যান।
চ্যাপলিন লস অ্যাঞ্জেলেসের অ্যাথলেটিক ক্লাবে চলে যান। হ্যারিস চ্যাপলিনের সাথে দেখা করার চেষ্টা করতেন এবং ভাবতেন এখন সুখী দাম্পত্য জীবন সম্ভব। কিন্তু ১৯২০ সালে তিনি মানসিক অত্যাচারের কারণ দেখিয়ে বিবাহ বিচ্ছেদের মামলা করেন। চ্যাপলিনও তার বিরুদ্ধে পরকীয়ার দোষ চাপান এবং যদিও তিনি হ্যারিসের প্রেমিকের নাম প্রকাশ করেন নি, আলা নাজিমোভাকে সন্দেহ করা হত। ১৯২০ সালের নভেম্বরে বিবাহ বিচ্ছেদ চূড়ান্ত হয় এবং হ্যারিস মামলার নিষ্পত্তি হিসেবে ১০০,০০০ মার্কিন ডলার ও কিছু সম্পত্তি লাভ করেন।
১৯২৪ সালে হ্যারিস এভারেট টেরেন্স ম্যাকগভার্নকে বিয়ে করেন। তাদের দাম্পত্য জীবনের সমাপ্তি ঘটে ১৯২৯ সালে ২৬ নভেম্বর। হ্যারিস তাকে পরিত্যাগের জন্য লস অ্যাঞ্জেলেসে বিবাহ বিচ্ছেদের মামলা করে। এই দম্পতির এক পুত্র ছিল। তাদের পুত্র এভারেট টেরেন্স ম্যাকগভার্ন জুনিয়র ১৯২৫ সালে জন্মগ্রহণ করে। ১৯৩৪ সালে নর্থ ক্যারোলিনার অ্যাশভিলে হ্যারিস ফুটবলার উইলিয়াম পি ফ্লেকেনস্টাইনকে বিয়ে করেন।
হ্যারিস নিউমোনিয়ায় আক্রান্ত হওয়ার পর একটি বড় অস্ত্রোপচারের পর ১৯৪৪ সালের ২০ জুলাই মৃত্যুবরণ করেন। তিনি তিন সপ্তাহ অসুস্থ ছিলেন। তাকে লস অ্যাঞ্জেলেসের হলিউড ফরেভার সিমেট্রির অ্যাবে অব দ্য সাল্মস মিউজোলিয়ামে সমাহিত করা হয়।
লস অ্যাঞ্জেলেসের ৬৩০৭ হলিউড বলেভার্ডে হলিউড ওয়াক অব ফেমে হ্যারিসের নামে একটি তারকা রয়েছে। ১৯৯২ সালে চ্যাপলিনের জীবনীমূলক চলচ্চিত্র "চ্যাপলিন"-এ মিলা জভোভিচ তার ভূমিকায় অভিনয় করেন।
পাটালি মাছুয়াখালী ইউনিয়ন
পাটালি মাছুয়াখালী বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।
পাটালি মাছুয়াখালী ইউনিয়নের আয়তন ৬৭২৩ একর (২৭.২১ বর্গ কিলোমিটার)।
২০১১ সালের পরিসংখ্যান অনুযায়ী পাটালি মাছুয়াখালী ইউনিয়নের লোকসংখ্যা ৩০,৭৬২ জন। এর মধ্যে পুরুষ ১৫,৮৮৯ জন এবং মহিলা ১৪,৮৭৩ জন।
কক্সবাজার সদর উপজেলার দক্ষিণাংশে পাটালি মাছুয়াখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৫ কিলোমিটার। এ ইউনিয়নের উত্তরে ভারুয়াখালী ইউনিয়ন, উত্তর-পশ্চিমে খুরুশকুল ইউনিয়ন, দক্ষিণে ঝিলংজা ইউনিয়ন এবং পূর্বে রামু উপজেলার চাকমারকূল ইউনিয়ন ও জোয়ারিয়ানালা ইউনিয়ন অবস্থিত।
পাটালি মাছুয়াখালী ইউনিয়ন কক্সবাজার সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:
পাটালি মাছুয়াখালী ইউনিয়নের স্বাক্ষরতার হার ২৬.৯২%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা, ২টি নিম্ন মাধ্যমিক বিদ্যালয় ও ১৪টি প্রাথমিক বিদ্যালয় রয়েছে।
পাটালি মাছুয়াখালী ইউনিয়নে যোগাযোগের প্রধান সড়ক হল কক্সবাজার-পাটালি মাছুয়াখালী সড়ক। প্রধান যোগাযোগ মাধ্যম সিএনজি চালিত অটোরিক্সা।
পাটালি মাছুয়াখালী ইউনিয়নের উত্তর প্রান্ত দিয়ে ভারুয়াখালী খাল, পূর্ব প্রান্ত দিয়ে চাকমারকূল খাল এবং দক্ষিণ প্রান্ত দিয়ে বাঁকখালী নদী প্রবাহিত হচ্ছে।
পাটালি মাছুয়াখালী ইউনিয়নের প্রধান হাট-বাজার হল জুমছড়ি চেরাংঘর বাজার।
২০১৭-১৮ শ্রীলঙ্কা ক্রিকেট দলের বাংলাদেশ সফর
শ্রীলঙ্কা ক্রিকেট দলের সাথে ২০১৮ সালের জানুয়ারি এবং ফেব্রুয়ারি মাসে বাংলাদেশের দুটি টেস্ট এবং দুটি টুয়েন্টি২০ আন্তর্জাতিক (টি২০আই) ম্যাচ অনুষ্ঠিত হবে। এই সফরের পূর্বে, উভয় দলই জিম্বাবুয়ের সাথে ত্রি-দেশীয় সিরিজ খেলে থাকবে।
ডিসেম্বর ২০১৭-তে, মুশফিকুর রহিমকে পরিবর্তন করে বাংলাদেশ টেস্ট স্কোয়াডের নতুন অধিনায়ক হিসেবে সাকিব আল হাসানের নাম ঘোষণা করা হয়েছে।
ডিএনএ অনুলিপন
আণবিক জীববিজ্ঞান-এ ডিএনএ অনুলিপন হলো এক ধরনের জৈবিক প্রক্রিয়া যার মাধ্যমে একটি মূল ডিএনএ অণু থেকে অন্য ডিএনএ অণু তৈরি হয়। এই প্রক্রিয়াটি সকল জীবের মধ্যেই দেখা যায় যেন তারা উত্তরাধিকার রক্ষা করতে পারে। ডিএনএ হলো দুটি সূত্র দ্বারা তৈরি। অনুলিপনের সময় এই দুটি সূত্র বন্ধন থেকে মুক্ত হয়। এরপরে প্রতিটি সূত্র তার পরিপূরক হিসেবে অপর একটি সূত্র তৈরি করে ও নতুন ডিএনএ তৈরি হয়। কোষে ডিএনএ অনুলিপন একটি নির্দিষ্ট স্থান বা জিনোমে অনুলিপনের উৎস থেকে শুরু হয়।
প্রতিটি কোষ বিভাজিত হওয়ার পূর্বে ডিএনএ অনুলিপন প্রয়োজন হয়। এসব ডিএনএ অর্ধ-রক্ষণশীল পদ্ধতিতে অনুলিপিত হয়। অনুলিপনের সময় ডিএনএ এর সূত্র দুটির মাঝের হাইড্রোজেন বন্ধন ভেঙ্গে গিয়ে সূত্র দুটি আলাদা হয় এবং প্রতিটি সূত্র তার পরিপূরক হিসেবে নতুন সূত্র সৃষ্টি করে। অর্থাৎ ডিএনএ অনুলিপন দ্বারা নতুন ডিএনএ সৃষ্টি হয় যার দুটি সূত্রের একটি হয় মাতৃ-সূত্র ও অন্যটি নতুন সূত্র।
পান্ডুয়া
পান্ডুয়া প্রাচীন লাউড় রাজ্যের অধিন পরিচালিত খণ্ড রাজ্যের নাম । বর্তমান সুনামগঞ্জ জেলার জগন্নাথপুর উপজেলায় পান্ডুয়া রাজ্যের অবস্থান ছিল বলে বিভিন্ন ইতিহাস গ্রন্থে উল্লেখ আছে । লাউড়ের রাজা রাজা বিজয় মাণিক্য পান্ডুয়া রাজ্য প্রতিষ্টা করেন বলে ঐতিহাসিক অচ্যুতচরণ চৌধুরী তত্ত্বনিধি শ্রীহট্টের ইতিবৃত্ত গ্রন্থে লিখেন । পান্ডুয়া রাজ্যের রাজকীয় সিকি মুদ্রা থেকে প্রাপ্ত প্রমাণ অনুযায়ি, পান্ডুয়া রাজ্যের প্রতিষ্টাকাল দ্বাদশ শতাব্দির শেষার্ধে ছিল বলে ধরা হয় । রাজা বিজয় মাণিক্যের রাজত্ব কালে বঙ্গের ব্রাহ্মণরা রাজা বল্লান সেন কর্তৃক অপমানিত হয়ে লাউড় রাজ্যে আশ্রয় নেয় । রাজা বিজয় মাণিক্য জগন্নাথপুর অঞ্চলে বিভিন্ন স্থানে ঐ ব্রাহ্মদের স্থাপনা গড়ে দেন । তত্ব অনুসন্ধানে জানা যায়, রাজা বিজয় মাণিক্য ব্রাহ্মন ভক্ত ছিলেন । তিনি জগন্নাথ মিশ্র নামে দৈব্য শক্তি সম্পন্য জৈনক ব্রাহ্মনকে দিয়ে দেবার্চনায় বাসুদেব মন্দির নির্মাণ করান । পান্ডুয়া রাজ্য পরবর্তীতে জগন্নাথ মিশ্র বাহ্মণের নামানুসারে জগন্নাথপুর রাজ্য হিসেবে খ্যাত হয়ে ওঠে । প্রাচীন পান্ডুয়া রাজ্য বর্তমানে একটি নগর, যা পেরুয়া নামে অবহিত হচ্ছে ।
আবুল কালাম শামসুদ্দিন (দ্ব্যর্থতা নিরসন)
আবুল কালাম শামসুদ্দিন বলতে বুঝানো হতে পারেঃ
আবুল কালাম শামসুদ্দিন (সরকারি কর্তকর্তা)
শহীদ আবুল কালাম শামসুদ্দিন (মৃত্যু: ১৯ মে ১৯৭১) হলেন বাংলাদেশের স্বাধীনতা যুদ্ধের একজন সংগঠক এবং বীর শহীদ। এদেশের স্বাধীকার আন্দোলন ও মুক্তিযুদ্ধে জীবনদানের অনন্য সাধারণ অবদানের জন্য ২০১২ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
১৯৭১ সালে তিনি তদানীন্তন সিরাজগঞ্জের মহকুমা প্রশাসক হিসাবে কর্মরত ছিলেন।
আবুল কালাম শামসুদ্দিন বঙ্গবন্ধুর আহ্বানে সাড়া দিয়ে মুক্তিযুদ্ধের প্রারম্ভে সিরাজগঞ্জে প্রতিরোধ যুদ্ধ গড়ে তোলায় বিশেষ অবদান রাখেন।
তিনি ১৯৭১ সালের ১৯ মে পাকিস্তানি হানাদার বাহিনীর হাতে নৃশংসভাবে শহীদ হন।
বাংলাদেশের স্বাধীনতা যুদ্ধে অসাধারণ আত্মত্যাগের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
শতরঞ্জ (চলচ্চিত্র)
শতরঞ্জ () একটি ১৯৯৩ সালের ভারতীয় হিন্দি ভাষার চলচ্চিত্র যা আজিজ সেজওয়াল পরিচালিত, মিঠুন চক্রবর্তী, জ্যাকি শ্রফ, কাদের খান, জুহি চাওলা এবং দিব্যা ভারতী অভিনয় করেছেন। কাদের খানের ছেলে সরফরাজ খান একটি ছোট একটি চরিত্রে চলচ্চিত্রে হাজির ছিলেন। ছবিটি বক্স অফিসে ঝড়তুলেছিল এবং সেই সময়ের একটি সফল ছবি ছিল এটি।
শতরঞ্জ ছবিটি হল তিন ভাই ধর্মরাজ (কাদার খানের), ডিকি (মিঠুন চক্রবর্তী) এবং ডিনো (জ্যাকি শ্রফ) এর গল্প। ধর্মরাজ তার দুই ছোট ভাইয়ের সাথে একটি গ্যারেজ চালায় এবং তিনি নারীদেরকে ঘৃণা করে তার সমস্ত জীবন যাপন করেন। তিনি প্রেমে পড়া এবং বিবাহিত হওয়া থেকে তার ভাইদের নিষিদ্ধ করেন। ডিকি ও ডিনো দুজনে রাধা (জুহি চাওলা) এবং রেণু ([[দিব্যা ভারতী) সাথে প্রেমে দেখা যায় তখন ভাইয়ের মধ্যে উত্তেজনা দেখা দেয়। পরে ধর্মরাজ রেণু ও রাধার বিয়ে থেকে তাদের বিরত করেন, এবং ভাইয়েরা বাড়িতে চলে যায়। তারা শীঘ্রই বাস্তব কারণ আবিষ্কার করেন ধর্মরাজ নারীদের ঘৃণা করেন। তারা প্রকৃতপক্ষে একটি ধনী ব্যবসা সাম্রাজ্যের প্রকৃত উত্তরাধিকারী, যা তাদের মায়ের মৃত্যুর আগে তাদের পিতার (উন্নয়ন আনন্দের) দ্বারা পরিচালিত হয়েছিল। তাদের মায়ের মৃত্যুর পর তার বাবা দ্বিতীয় বিয়ে করেছিলেন এবং তাদের সৎমা (উষা নাদকারণি) তাদের প্রতি অসদাচরণ করেছিলেন। তাদের রবিন ([[শক্তি কাপুর]]) নামে একটি সৎ ভাই আছে। এই কারণেই ধর্মযাজ বাড়ি ত্যাগ করে তার সাথে তার দুই ভাইকে নিয়ে যায়। তিনি কখনো বিয়ে না করার শপথ নেন কারণ তিনি ভয় করতেন যে তার স্ত্রী তার ভাইদের সাথে খারাপ আচরণ করবে। ডিনো ও ডিংকার তারা ভাইয়ের বাড়িতে ফিরে আসে এবং তিনি ধীরে ধীরে রেণু ও রাধাকে মেনে নিতে করতে শুরু করেন। এদিকে, তাদের সতীর্থরা দুর্নীতিবাজ প্রজাপতি (কিরণ কুমার) এর হাতে তার ব্যবসা ছেড়েছে, যারা তাদের বাবার প্রকৃত খুনীও। প্রজাপান্তি তাদের সম্পদ চুরি করার এবং তাদের অপরাধের জন্য তাদের ফ্রেম করার পরিকল্পনা করে যখন তাদের ভাইয়েরা শীঘ্রই তাদের আত্মীয়স্বজনকে বাঁচাতে রবিনের সাথে মিলিত হয়।
১৯৯৩ সালের ডিসেম্বরের শেষের দিকে [[দিব্যা ভারতী]] অভিনীত ছবিটি প্রদর্শিত হয়েছিল, যেখানে এপ্রিল ১৯৯৩ সালে দিব্যা ভারতীর মৃত্যুর আট মাস পরে ডিসেম্বর মাসে ছবিটি মুক্তি পায়। যদিও তার মৃত্যুর আগে ছবিতে তার দৃশ্যগুলিতে অভিনয় সম্পন্ন করেছিল, একটি ডাব শিল্পকে তার ভয়েস ডাব করার জন্য ব্যবহৃার করা হয়েছিল।[[বিষয়শ্রেণী:হিন্দি ভাষার চলচ্চিত্র]]
জৈন্তিয়া
জৈন্তিয়া বাংলাদেশের একটি প্রাচীন স্বাধীন ও সমৃদ্ধশালী নারী রাজ্য হিসেবে পরিচিত। একে বিশ্বের সর্ব প্রথম নারী রাজ্য বলে ধারনা করা হয়। অচ্যূতচরণ চৌধুরী জৈন্তিয়া রাজ্যকে মহাভারত সময় কালের বলে বর্ণনা দিয়েছেন। মহাভারত সময় কালে জয়ন্তীয়া রাজ্যের অধীশ্বরী ছিলেন প্রমীলা। মহাভারত ও অন্যান্য শাস্ত্র গ্রন্থের বরাতে বলা হয়; কুরুক্ষেত্রের যুদ্ধ বিবরণীতে মহাবীর অর্জুনের স্ত্রী রাজ্য গমনের যে বর্ণনা পাওয়া যায় তাহা এই জয়ন্তীয়া রাজ্য। মহাবীর অর্জুন যধিষ্টরের "অশ্ব মেধযজ্ঞে" জয়ন্তীয়া রাজ্যে এসেছিলেন। বীর নারী প্রমীলা কর্তৃক অশ্ব মেধ বেঁধে রাখার কারণ অর্জুনের সাথে রাণীর যুদ্ধ সংঘটিত হয়। অবশেষে জয়ন্তীয়া রাণী অর্জুনের কাছে পরাজিত হলে অর্জুনের সাথে তার বিবাহ হয় এবং জয়ন্তীয়া জয়ের পরে বীর অর্জুন তথা হতে মণিপুর রাজ্যে গিয়েছিলেন। উক্ত ঘটনার পর দীর্ঘকাল যাবত জয়ন্তীয়া হিন্দু রাজাদের দ্বারা শাসিত হতো। এগার'শ শতকে জয়ন্তীয়ায় কামদেব নামে অধীপতির রাজত্বের উল্লেখ পাওয়া যায়।
ঘেঁটুপূজা
ঘেঁটুপূজা হল বাংলার এক অন্যতম লৌকিক দেবতা ঘেঁটুঠাকুরের উদ্দেশ্যে বাৎসরিক পূজা ও উৎসব। বাংলার লোকসংস্কৃতিতে বসন্ত ঋতুতে আবির্ভূত ছোঁয়াচে চর্মরোগের (খোস-পাঁচড়া) নিবারণের জন্য ফাল্গুন মাসের সংক্রান্তিতে কাল্পনিক দেবতা ঘেঁটুর পূজার্চনা করা হয়। বর্তমানে পশ্চিমবঙ্গের উত্তর ও দক্ষিণ চব্বিশ পরগনা, হাওড়া, বাঁকুড়া জেলায় বাঙালি হিন্দুসমাজে ঘেঁটুপূজা হয়ে থাকে।
ঘেঁটু বা ঘন্টাকর্ণ হলেন বাংলার জনসমাজের কল্পিত ঘৃণার্হ এক চর্মরোগের দেবতা, শিবের অনুচর এবং তীব্র হরিবিদ্বেষী। মঙ্গল দেবতা বিষ্ণুর বিপরীতে এই কাল্পনিক বিদ্বেষী দেবতার অবস্থান, অনেকটা কার্তিকী অমাবস্যায় অনুষ্ঠিত অলক্ষ্মীপূজার মত। বসন্ত ঋতুতে খোস-পাঁচড়ার বাড়বাড়ন্ত যাতে না হয়, সেজন্য এই কাল্পনিক অশুভ দেবতাকে মেরে বিদায় জানানো হয়। পূজার অন্যতম উপকরণ ঘেঁটু ফুল থেকে দেবতার এরূপ নাম হয়ে থাকতে পারে।
প্রতি বছর ফাল্গুনের সংক্রান্তির সকালে এই পূজা অনুষ্ঠিত হয়। এই পূজার জন্য আলাদা করে পুরোহিতের দরকার হয় না, গৃহস্থ পুরুষ-মহিলারাই করতে পারে। পূজার জন্যে লাগে মুড়িভাজার পুরোনো ঝুলকালিমাখা একটি মাটির খোলা ('কেলে হাড়ি'), তেল হলুদে চোবানো ছোট বস্ত্রখণ্ড, তিনটি কড়ি, ছোট ছোট তিনটি গোবর দিয়ে পাকানো পিণ্ড, ঘেঁটু ফুল, সিঁদুর, ধান ও দূর্বা ঘাস। মাটির খোলাটা নিকোনো জায়গায় বসিয়ে দেওয়া হয়। তার উপরে তিনটি গোবরের পিণ্ড লাগিয়ে সেগুলি কড়ি, সিঁদুর ঘেঁটু ফুল দিয়ে সাজানো হয়। খোলার উপরে বস্ত্রখণ্ডটি বিছিয়ে দেওয়া হয়। বাড়ির সামনে উঠোনে বা একটু দূরে রাস্তার তিনমাথা, চারমাথার ধারে জনতার মাঝে এটি সম্পন্ন হয়। ছড়া কাটা হয় —
"ধামা বাজা তোরা কুলো বাজা
এলো এলো দ্বারে ঘেঁটু রাজা।"
 
পূজার শেষে অল্পবয়সী ছেলেরা মোটা বাঁশের লাঠি দিয়ে খোলাটা ভেঙে দিয়ে হরিবিদ্বেষী ঘেঁটু দেবতাকে অপমান করে, তারপর দৌড়ে পুকুরের জলে হাত পা ধুয়ে আসে যাতে তাদের চর্মরোগ না হয়। এরপর মহিলারা ওই বস্ত্রখণ্ডটি এনে বাচ্ছাদের চোখে বুলিয়ে দেন এবং খোলার ঝুলকালি কাজলের মতো পরিয়ে দেন যাতে চোখ ভালো থাকে।
এই ঘেঁটু ঠাকুরকে বিদায় করে হরিনাম কীর্তন বা হরিযশ গাওয়া হয় —
"ভাগ্যমানে কাটায় পুকুর চণ্ডালে কাটে মাটি
কুমোরের কলসী, কাঁসারির ঘটি
জল শুদ্ধ, স্থল শুদ্ধ, শুদ্ধ মহামায়া
হরিনাম করলে পরে শুদ্ধ হয় আপন কায়া।।"
 
সন্ধ্যেবেলা ছোট ছোট ছেলেরা রঙীন কাগজ ও কঞ্চি দিয়ে ছোট্ট ডুলি বানিয়ে তাতে ঘেঁটু ফুল ও প্রদীপ দিয়ে ঘেঁটু ঠাকুরকে সাজিয়ে তা কাঁধে করে বাড়ি বাড়ি ঘোরে এবং ঘেঁটুর গান গেয়ে চাল পয়সা ভিক্ষা করে।
ফনী ভূষণ মজুমদার
ফনী ভূষণ মজুমদার আওয়ামী লীগের একজন রাজনীতিবিদ এবং বাংলাদেশ সরকারের মন্ত্রী।
ফনী ভূষণ মজুমদারের জন্ম ১৯০১ সালে মাদারীপুর জেলার রাজৈর উপজেলার সেন্দিয়া গ্রামে। পিতার নাম সতীশ চন্দ্র মজুমদার এবং তিনি প্রথমে মাদারীপুর উচ্চ বিদ্যালয়ে, পরে বাঁকুড়া কলেজ এবং কলকাতার বিদ্যাসাগর কলেজে পড়াশুনা করেন। তিনি সুরেন্দ্রনাথ কলেজ, কলকাতা থেকে আইন বিষয়ে পড়াশুনা করেন।
তিনি ১৯১৯ সালে বিপ্লবী দলে যোগ দেন এবং গুপ্ত সমিতির সদস্য হিসেবে কাজ করেন। তিনি ১৯২৫ সালে মাদারীপুর শান্তি সেনাবাহিনীর সক্রিয় কর্মী ছিলেন। রাজনৈতিক কর্মকাণ্ডের কারনে তিনি ১৯৩০ থেকে ১৯৩৮ সাল পর্যন্ত কারাভোগ করেন। তিনি নেতাজী সুভাষচন্দ্র বসুর ঘনিষ্ঠ সহকর্মী ছিলেন তিনি ১৯৪০ সালে সুভাষচন্দ্র বসু সঙ্গে হলওয়েল মনুমেন্ট অপসারণ আন্দোলনে অংশ নিয়ে গ্রেফতার হন। তিনি জেল থেকে মুক্তি পান ১৯৪৬ সালে।
তিনি ১৯৪৮ সালে মাদারীপুর মহকুমা তাঁতী সমবায় সমিতি গঠন করেন । ভাষা আন্দোলনে সক্রিয় ভুমিকার কারনে তিনি ১৯৪৮ সালে এবং ১৯৪৯ থেকে ১৯৫৩ সাল পর্যন্ত সময়ে কয়েকবার গ্রেপ্তার হন। ১৯৪৯ সাল থেকে তিনি আওয়ামী মুসলিম লীগের সঙ্গে যুক্ত ছিলেন। ১৯৫৪ সালে তিনি মাদারীপুর-গোপালগঞ্জ নির্বাচনী এলাকা থেকে প্রাদেশিক পরিষদে নিরবান করেন। তিনি যুক্তফ্রন্টের প্রার্থী ছিলেন।১৯৫৮ সালে সামরিক আইন জারী হলে তিনি গ্রেপ্তার হন এবং ১৯৬২ সালে মুক্তি পান। তিনি পাকিস্তান নিরাপত্তা আইনে ১৯৬৫ সালে গ্রেপ্তার হন। ঊনসত্তরের গণঅভ্যুত্থান চলাকালীন তিনি ১৯৬৯ সালে মুক্তি পান।
ফনী ভূষণ মজুমদার ১৯৭০ সালে বাংলাদেশ আওয়ামী লীগ থেকে পুর্ব পাকিস্তান প্রাদেশিক পরিষদের সদস্য নির্বাচিত হন। ১৯৭১ সালে মুক্তিযুদ্ধের সময় দক্ষিণ-পশ্চিম আঞ্চলিক কাউন্সিল, অঞ্চল-২ -এর(যশোর-ফরিদপুর) চেয়ারম্যানের দায়িত্ব পালন করেন। তিনি স্বাধীন বাংলাদেশের পক্ষে জনমত গঠনের জন্য ভারতের বিভিন্ন অঞ্চল সফর করেন। এ সময় তিনি ভারতের লোকসভায়ও ভাষণ দেন।
১৯৭২ সালে বঙ্গবন্ধু শেখ মুজিবুর রহমানের সরকারে তিনি খাদ্যমন্ত্রী ছিলেন। শেখ মুজিবুর রহমানের হত্যাকাণ্ড পরবর্তীসময়ে তিনি মোশতাক আহমেদ মন্ত্রীসভায় স্থানীয় সরকার, পল্লী উন্নয়ন ও সমবায় মন্ত্রী ছিলেন। তিনি ১৯৭৭ সালে সামরিক আইনে গ্রেপ্তার হন। ১৯৭৯ সালের নির্বাচনে আওয়ামী লীগের প্রার্থী হিসেবে তিনি জাতীয় সংসদ সদস্য নির্বাচিত হন।
১৯৮১ সালের ৩১ অক্টোবর তাঁর মৃত্যু হয়।
মোশতাক আহমেদ মন্ত্রীসভা
হোলবোল
হোলবোল কৃষকসমাজে প্রচলিত একটি লোকসঙ্গীত। এটি ভারতের পশ্চিমবঙ্গ রাজ্যের নদিয়া জেলা এবং বাংলাদেশের যশোর জেলার একটি প্রচলিত লোকসঙ্গীত। এর মধ্যে কোনো ধর্মীয় আচার-আচরন সংযুক্ত নেই। নিম্নশ্রেণীর হিন্দু এবং মুসলিম কৃষকরা একইসঙ্গে এই গান গেয়ে তাদের অবসর জীবন অতিবাহিত করে।
কৃষিকর্মে কখনো অবসর পেলেই কৃষকেরা তাদের কন্ঠে এই গান গায়। তবে পৌষ মাসেই এই গানের প্রকৃত সময় বলে মনে করা হয়। এই গানের সঙ্গে স্ত্রীদের কোনো সম্পর্ক নেই, পুরুষেরাই এই গান গেয়ে থাকে। মূল গায়েন একটি পদ গাইবার পর অন্যান্যরা ওই কথারই পুনরাবৃত্তি করে।
হোলবোল গানের অবলম্বন বলতে রামায়নের কাহিনি অন্যতম। নদিয়া জেলায় একটি গান শুলতে পাওয়া যায়-
সাময়িক ঘটনাকে অবলম্বন করেও হোলবোলের গান রচিত হয়। নদিয়া জেলার মাজদিয়াতে এই রকম কিছু গান শোনা যায়-
এই গানে পাকিস্তান সরকারের অত্যাচার ফুটে এসেছে। গানের পরবর্তী অংশে পাকিস্তান ছেড়ে ভারতে আগমনের কথার ইঙ্গিত পাওয়া যায়।
এছাড়া বেহুলা লখীন্দরের কাহিনি নিয়েও এই গান গাওয়া হয়। তবে এগুলি শুধু মনসা পুজোর সময় শোনা যায়। শ্রাবণ মাস ব্যাপী এই গীত হলেও অন্য সময় এই গান গাওয়া হয় না।
১১ পদাতিক ব্রিগেড (বাংলাদেশ)
১১ পদাতিক ব্রিগেড হচ্ছে বাংলাদেশ সেনাবাহিনীর একটি পদাতিক ব্রিগেড। এটি ১৭শ পদাতিক ডিভিশনের অধীনে সিলেট ক্যান্টনমেন্টে অবস্থিত। ফোর্সেস গোল ২০৩০ অনুসারে এই ব্রিগেড ২০১৬ সালে গড়ে তোলা হয়। 
এই ব্রিগেডের বর্তমান কম্যান্ডার হচ্ছেন ব্রিগেডিয়ার জেনারেল কবির আহমেদ।
অক্ষয় কুমার সেন
অক্ষয় কুমার সেন (১৮৫৮ - ১৯২৩) হলেন প্রখ্যাত বাঙালি পুঁথি সাহিত্যিক ও রামকৃষ্ণ দেবের সাধক। স্বামী বিবেকানন্দ রহস্যচ্ছলে তাকে ‘শাঁকচুন্নী’ নামে সম্বোধন করতেন।
অক্ষয় কুমার সেন ১৮৫৮ সালে পশ্চিমবঙ্গের বাঁকুড়া জেলার ময়নাপুর গ্রামে জন্মগ্রহণ করেন। তার পিতার নাম হলধর সেন এবং মাতার নাম বিধুমুখী দেবী।
তিনি ১৯২৩ সালে মৃত্যুবরণ করেন।
সাধক সেন তার ভাবগুরু রামকৃষ্ণ দেবকে নিয়ে ৩টি পুস্তক রচনা করেন; এগুলো হলোঃ